**АДАМНЫҢ ТҮСІРІЛУІ**

Сонау заман Адам ата, Хауа ана,

Өмір сүрген бақшасында жұмақтың.

Сондай бір жер хош иіс сепкен ауаға,

Жерден ұзақ, шұғыласында шуақтың.

Ол сондай жер рух мекені, нұрланған,

Алтын қанат періштелер ұшады.

Жан-жағында, жасыл бақша, тұнды орман,

Гүл-шешектер қуаныш, шаттық құшады.

Әсем, жайлы сол жұмақтың бақшасы,

Байтақ, азат, кең көңілдің даласы.

Күз жоқ мұнда мәңгі көктем бақшасы,

Солмас үміт жапырағын қарашы.

Қуаныштан жылар адам тек қана,

Болмайды онда уайым да, қайғы да.

Адам, Хауа сонда тірлік кешіпті,

Кең құшағын жұмақ қана жайды да.

Шат-шадыман, масайрапты, жасапты,

Махаббатпен, пәк, жалаңаш күйінде.

Әшекей де, киім-кешек жоқ екен.

Кигендері бір жапырақ киімге.

Екеуі ләззат, рахатқа жүрек байлаған,

Әділдіктей қол жеткізген мақамға.

Бақ ішінде күлімдеген, жайнаған.

Сондай нұрлы жер жоқ шығар жаһанда.

Әдепсіз бір ынтызарлық шабуылдап,

Адамзаттың құштарлығы артыпты.

Әттең еріксіз мәңгілік өмірден бас тартып,

Сол нәпсінің құрбаны бопты ал тіпті.

Ақыры жабайы нәпсі жетіп жеңіске,

Ұлы ғашықтықты аяқасты етіпті.

Ескерткіштей түсіп қалған еңіске,

Хижап астында қорқынышқа кетіпті.

Ұяңдық қашып, беті-жүзі сарғайып,

Пақырлық, кедейлік түсі басыпты.

Сол сәт Көктен перизат, хор қызы түсіп,

Ақиқаттың ақ пердесін ашыпты.

Хор қызы оқып Хақтың жарлығын:

«Шық ей, пақыр адам білесің бе ар құнын?

Шық ей, ғапіл адам, жоғал, бар кет»,- депті,

«Мына Қасиетті мекенді тәрк ет!» - депті.

«Жұмақ бақшасы лайық емес саған,

Әдепсіздік пен адамзаттың нәпсісі.

Мына ұлылықтың қадірін білер ме

Топырақ жараспас пәк әлемге,- депті жұмақ сақшысы.

«Қайдасың сен, түсінші бір, ойланшы,

Мына жеміске толы ұлы жұмақ.

Әрбір ластықтан, әрбір ұятсыздықтан.

Барша жабайлықтан ада ұлы жұмақ»

Бейхабар едің жақсы-жаманнан әуелі,

Бейкүнә рухыңмен, жүруші едің армансыз.

Хақ құзырынан бұрылып бақта мәуелі,

Күнәға батып,бір сәтте қалғансыз.

Ойлан! Лас адам, бір қара не істедің?

Қасиетің аяқасты болды бүгінде.

Алдандың. Ей, бейшара Адам, күнә істедің.

Мың, өкініш.Жанылдың айдың ашық күнінде.

Шексіз өкініш...Өте кеш айықтың.

Тәңірлік мекен шағымданып жатыр саған.

Мұнда қалуың өте қиын айып тым,

Шық кет! Жолбасшың ұятсыз бүлік һарам.

Жараның беті сонда қайта ашылған,

Қараңғы, уайым-қайғылы, бүлінген елессің.

Лас бір арпалыс мекені: мына дүние шашылған.

Қасиетті мекенге жолдас емессің.

Әйелің Һауаны бірге ал өзіңмен,

Түсіп адамзат әлемін мекен ет.

Ләззат дүние бұлбұл ұшты көзіңнен.

Қинал, азаптан, әттең күнәң өте көп.

Осы Хақтан сен үшін, сыйлық соңғы рет,

Қашарсың бір уақытқа фәни жалғаннан.

Іздерсің қасиетті бақшаны жылап-еңіреп,

Жасарсың азапты аңғарда, қашарсың

үмітсіз далада қалғаннан.

Тек келмес, ол күндер өтті, өкінішті!

Дүние тұрғанынша бар нәсілің көрер.

Зарласа да ауыр үрейдің беті күшті.

Мына ғапілет, ауыр қылмыспен өлер.

Адам нәсіліне жабысты жаманат,

Бір сәтте рахат бермейтін қарекет,

Бұ күн болашақ үшін сенен аманат

Қалған жалғыз пәлекет қой, пәлекет.!

Бол сенімді, билік құрса нәпсі қайда,

Шынайы махаббатты жояды залым.

Кімнің ұлық рухы болса, сөз сонда

Нәпсінің құлы болған қашан да азып-тозады,

дейді ұлы ғалым.

**АДАМЗАТ ІЛІМІ**

*«Бір хаттың ізімен» Бауырыма*

«Парасат кәсібі үшін, кемелдік үшін,

Тырыс, талпын!»-дейсің...Мұнда менің.

Ең үлкен, ең сүйікті амалым, күшім.

Басты мақсатым да осы, десең, тыңдар едім.

Не үшін іздеу керек, жетеді... ұрыссаң.

Соншалық үміттеніп, ізденіп, хош көрістік.

Күндіз-түні талпынсам, тырыссам,

Және ең соңғы нәтиже – бос кеңістік.

«Іздеу, табу, тырысып-талпыну,

Ғаріп болу...» дейтінсің, не керек

Рух тәрбиелеуші, сүйікті халық ұлы,

Иланбақ қате, қалай, не демек?

Қалаймын түсінесің бе? Мысалы:

Енді жерден көкке терең тураға

Сондай терең бір көк елестетші мысалы:

Үлкейіп, айналып бір-ақ қанатты һумаға!**1**

**1**Бақыт құсы

-Тез ұшатын бір періште секілді жан отына,

Сондай таң қаласың оның тереңдігіне;

Не болар?Күмән жоқ оның қанатына,

Бір жұмсаратын да жаулап алатын ерендігіне.

Шаршайды, соңынан құлдырап, құлайды,

Алғашқы асқынған әуесі сөнеді.

Ұша алмас артық, енді соңғы демі шыдайды.

Неден адам да қашса да сол пікірге тұтқын боп келеді.

Адамзат байқұс, тек жазықсыз аққандай,

Қашан да бір сағымға алданып.

Жүгіреді бір теңіз тапқандай,

«Білмек, үйренбек» пе сондай бір терең құзға малданып,

Оның шегі жоқ, түбі де жоқ қандай,

Бірақ «Білемін» деп сөйлегендер өте көп, таң қалып.

Не қажет... ол бір қиял ғой

«Ілім мен парасат», мен түсінбедім не екенін.

Себебі барша наданға дұрыс қой әр адым, зиянды ой.

«Адамзат кемелдіктің тапты», дейді не екенін.

Мұнда айғақ! Бұл күнде бір ілім, жаңалық.

Ашылуда ... алайда қашан бітер жорамалдар жаңарып!?

Бір ақиқат бүгін рас болса,

Ол күдіксіз ертеңгі ақылдар.

Ащы күлкіге түссе, қалса,

Екі күннен кейін сол ақылдан-

Тағы көп күдіктер, жорамалдар

Естиді адамдар жаңа нақылдар,

Осылай адамзат ілімі.

27 тамыз 1909

«Сирати мустақим» журналы,

Ыстамбул

**СОҒЫС ПЕН ПӘЛЕКЕТ**

**Анадолы жауынгерлеріне көмектесу мақсатымен**

Ұшар, ұшар және рухым қайғы өлкесіне асығар,

Ұзақ, ұзақ тым ұзақ бір мұхит ішінде шашылар.

Суық, суық! Түн өтіпті, барша әлем үнсіз қаралы,

Ұзақта айқайлайды сондай бір байқұс жаралы.

Көзімнен ұйқы қашып, дүрсілдейді жүрегім,

Өте мазасызбын. Уһ, неге екенін білмедім.

Алдымда айналар таспалар, қызыл қандар,

Басымда атқылар отты, үрейлі вулкандар.

Өтіп жатыр алдымнан қайғылы қанша әлем.

Кері айналып жанып жатқандай барша әлем.

Топ-топ адам өліммен айқасып, тырысар,

Ақиқат үшін жан тәсілім етердей жүгіріп, ұрысар.

Өртер, құлатар, езілер, бүлінер, басар, басылар,

Отан жолында өлер, өлтірер, асар, асылар.

Ол оқ, мылтық, ол қылыштар, улы шошқалар тағы бар,

Не істер, ух, не үшін бұлай гуілдеп жарылар?!

Не мына жетіспеушілік пен қымбатшылық?

Не мына ашу мен пәлекет?

Не мынау кек пен дұшпандық, не мынау дерт әрі әкет!

Сұмдық, не көрініс! Естігенде дірілде ождандар,

Неткен қасірет, ух!...Түсінгенде алжасар адамдар.

Өркениеттің соңы жауыздық не еді, не мынау жерлер?

Жоқ, жоқ ...не дейтінін қара, мәжіліс құрар ерлер.

Саясаткерлер абыр-сабыр гүрілдейді әр жақтан,

Үлкен бақыт күтеді бәрі осы қанды дауылды бер жақтан.

Барша осы айқай-шу олар үшін бір сүйінші хабар екен.

Ертеңгі мейраммен құттықтау үшін бір ишара хабар екен.

«Үлкен-кіші, қара-ақ, барша христиан, ислам,

Қалалық,ауылдық, хақты танушы, барша надан инсан,

Барша адамзат не хұқық қаласа, бәрі алады;

Мықты әлсізбен бір жерде тең болады».

Демек қалмайды зұлымдықтан жаһанда нышан болған...

Ия, бұл көңілді, һәм ақындық арман,

Қиялға сезім дөп лайықты, жағымды бір елес көңілде қалған

Осындай тәтті сезіммен барша пайғамбар, әулиелер, даралар,

Даналық ілімінен ләззат алған ұлы даналар.

Әлсіздер үшін айта-айта қақсап шаршады,

Тек нәтижесінде ескі жағдайды қайта тапты ең соңғы.

Құшақ-құшақ берілген әдемі уәделер өте көп:

Тыныш, иланба! Жалған... жоқ әлсіз үшін хақ жоқ!

Иланба! Әлсіз үшін жоқ хұқық, жоқ шуақты ой,

Жаһанда хақ та, хақиқат та бәрі күш-қуат қой!

\*\*\*\*\* \*\*\*\*\* \*\*\*\*\*

Бір замандарда атақты Тұранның,

Бұл жаһанның қайратты палуандары.

Қаһарман, іріктелген әулеті,

Түркілердің атақты бабалары.

Шабуылдап дірілдететін жердің жүзін,

Билік етіп, тоқтататын әрбір сөзін.

Қашан да кісінесе түрік аты,

Қырқылатын бір өлкенің бір қанаты.

Барша патшалар, ханзадалар, хандар,

Ұлы шаһтар, өркөкірек қағандар,

Папалар, барша халифалар әр күн,

Бас иетін түрікке келіп әркім.

Өйткені жалт-жұлт етіп ерлердің қылышы,

Бәрі қырандай атышулы еді төрден, еңістерден,

Бәрі бір ләззат алу күш-қуат алу ұлы ісі

Ұлылықтан, ұлы жеңістерден.

Мұны көргенде көрші елдер,

Мемлекеттер, байқұс ұлттар кемсеңдер.

Бәрі мойынсұнып түрікке жалбарынды,

есінен танып қалды.

Қошамет көрсетіп... жанын аман

алып қалды.

Соңынан бірақ бұл қошамет, бұл амандық,

Енді тарих! Түрікке зиян болып қалды.

Маздады ескі сыздаған жаралар,

ашылды маскалар,

қорылдап тұрды отты шошқалар.

Мейірімдісі мейіріммен емес,

Ашу-ызамен қаталдық қылды басқалар.

Сондай қасіретті, қанды көріністер,

Қашан да назарды аудармақта

Енді бір парақ2 !

Көруді қаласаң,

Көр кәне, қарап.

Уһ, бір қарасаң?!

Сонша батыр түріктің әулеті.

Енді топырақ жейді де, айқайы

Жетіп көкке және кері қайтады.

Енді қара! Балалар, әйел,қыздар

Дүниенің бір қуысында,

Дірілдейді пәлекеттің уысында

Бәрі өлім алдында, қорлықта,

Бәрі әуре-сарсаң, бәрі аш-жалаңаш, зорлықта,

Бәрі бейшара... Қара, көзіңнен жырақ панасыз?»

Бәрі қан жылайды да еңіреп, шарасыз.

Бәрі қайғылы, көргенде жан жылаған,

Жұбатқан кім... ол жүрегі жаралыны?

Не пәлекет мынау, неткен қорлық!?

Не пәлекет мынау, неткен зорлық!?

2Анадолы жауынгерлерін айтып отыр

Уһ, өлім ең үлкен бақыт екен...

Бәрі жанары сөнген, қан жылаған...

Бәрі мейірімді жанар, қайырымды жандар іздейді,

Бір көмек, бір қорған іздейді.

Тыңдаған кім бар... тек сол айқайды дауысы қаралыны?

Дос, жолдас! Ей, отандас, оян!

Жатпа бекер, жетер...Өзгерді заман;

Кетіп жатыр, қара. Бірте-бірте зұлмат,

Бір жола шоқ жұлдызынан ал ғибрат!

Не дейтінін, қара, ол ақ жүзді нұр?

Таң атты, демек күн шығады бір.

Азырақ бар болса ар-ожданың, жиғаның,

Тұр оян! Сөнбей тұрғанда иманың,

Тұр оян! Қара, қандай пікір иесісің,

Кімдердің ұлысың? Қайдансың? Кімнің киесісің?

Салбырап тұрма бұлай, бір көтеріл,

қолдап асыл пірің!

Бір ойлан, Кім едің осыдан бес-алты

ғасыр бұрын!

Кім едің? Бүгін қайдасың? Мынау не

үмітсіздік?

Ата-бабаң жаратып па еді үмітсіз ғып?

Ғажап, сенде ар-ұят болмағаны ма?

Көңіліңді қара бұлт торлағаны ма?

Бір мезет масайрадың, енді жетер!

Атып тұрып бой түзе, тұрма бекер?

Адам баласы өз ісінен шоқ басуда,

Соғысып жерде, көкте от шашуда?

Болды, болма әлсіз, беліңді шеш!

Қайнаған қан мен оттың мұхитын кеш!

Елестет, ертеңгі күн, саналы ұлды,

Тағы да жылдам таста қадамыңды.

Кім қарап тұрса біл жоғалтататынын,

Аяқ асты тапталып қаларыңды.

Шеттеп қалған қойды да отарынан,

Жыртқыш жем қылар, айырар Отанынан.

Соңында қалмақта бар ма бір мағына,

Сонша қорлық жетпей ме, ұмтыл шығар шыңдарыңа!

Көп езілдің, жетер енді, ер түрігім,

Талпынып, шығар жол тап, желпін ұлым!

Қосылып нұрға таста да надандықты,

Сонда сенікі құрмет, үміт, болашақ,

табасың адалдықты!

Енді ешқашан тұрма да сандырақтап,

Бір тура идеалға бар жырақтап.

Идеалсыз жеңіс үміті мүмкін емес,

«Бірлік» деген идеалға сілкіне көш!

Сені құтқарса, құтқарар бірлік,

Өйткені бірлікте ғой барлық тірлік!

Канун-е әууәл, 1916

**ТЕҢІЗ ТАМАШАСЫ**

Күн батып жатыр: көк ... мұхитымыз көкпеңбек...

Көз ілінгенде, көңіл жұмақта құлдырар.

Күн батып жатыр, көк... аспан, теңіз көкпеңбек...

Көкжиектерде әлемнен саулап нұр құлар.

Барша сұлулықтың бәрін жинаған Жаратқан

Теңізді ле Алла адамзат үшін жаратқан.

Ұзақта бақшалар, түрлі шатырлар, ормандар,

Жалт-жұлт жарқылдап, күміс сулары сылдырлар.

Қол ұстаса ұшқан періштелерде не арман бар,

Күлгін, ақ гүлдер тозаңын шашып сыңғырлар.

Батысқа қарсы теңіз ізгілік сахнасы,

Батысқа қарсы теңіз қиямет ықласы.

Бала кездегі әдемі түндер ойымда,

Жұмақты мақтап суреттейтін еді ақырын.

Теңіз жұмбағын шеше алмаушы едім ойымда,

Жалған ба, хақ па? – жетпейтін еді ақылым.

Осы көкжиектен көтеріп сәуле еңсені:

Жұмаққа илан күдіктенбестен, - деуші еді.

Күн батып барады, сарайды еске алып кемеміз,

Ұшар да ұшар, қанатты ер қыран денеміз.

Терең де терең ойланады екен теңізім,

Тыныштық бұзуға айналады екен теңізім.

Күн сөніп барады, ай қайғы-мұңмен тууда.

Күн суытқанда алтын сынықтар жаууда.

Кеңістік, теңіз барлық атырап көлеңке,

Көбігін шашқан кеме басында мен жалғыз.

Жылдам ағысты тыңдаймын тұрып әлемде,

Аққан дүниеде шайқалған дария сен жалғыз.

Балықтар ойнап бәрі де ызалы, ашулы,

Ағылады арттан, шабуылдап қыңыр қатулы.

Көңіл жас бала артқа көз тастап қуанып,

Өткен өмірге ұқсатады ағысты осы үрей.

Теңіз гүлденіп келерсің ойға жұбанып,

Пікіріңді кенет өзгерткен сәуле осы ма ей?

Әдемі әуен айдың сәулесі тыңдатар,

Сәт сайын рухқа ақырын ғана үн қатар.

Құшақ та құшақ теңізде күміс балқыған,

Назар аудартып, шайқалып жанды баурайды.

Мұны көргенде көңілім ұшар шалқыған.

Ұшып көктерге тәжім етерді сол айды.

Тек қана аймен жарық жұлдыздар ым ымдап,

Жарық шашады, дірілдейді ағып жымыңдап.

Шексіз ғарышта рух ұшса жаным түсініп,

Ашатындай маған ұлы құпия, жұмбақты.

Құс жолы болса сүтті өзенді еске түсіріп,

Мәңгілік бір кітап оқитын маған қымбатты.

Көк пенен теңіз бір-бірінен ұзақ сыр тартып,

Әрекет етер иегін жеке мұңға артып.

Көкте де әсілі тереңдік бар ғой бітпейтін,

Тоңады ақыл-ой таң қалған осынау суреттен.

Ұша білсе егер адамдар еш уақ күтпейтін,

Бір ғажайыпты түсінер ме еді құдіреттен.

Бұл тереңдігің шексіз кеңістікке сыймайды.

Сезімге сосын пікірге мастық сыйлайды.

Бұл тереңдікте бір ақиқаттың бары анық,

Жасырынып тұрған санасы көрлер үшін де.

Бірақ ұлылықпен қатты жарқырар, саналы ұқ,

Ап-анық көруді қалаған жандар үшін де.

Әрбір ақыл-ой шарлауды ғана қалайды,

Шексіз ұлы алаң серуендеткен ғой талайды.

Бетпе-бет келіп осы тамашаға бір мезет,

Бөгеліп қалды байқұс рухым, тірегім.

Іздейді екен аспанда қуат бір мезет,

Тулап-ақ тұрды кенеттен менің жүрегім.

Ессіз ойлар алып-ұшып бұлқынып,

Көкте ұшуды қалайтындай жұлқынып.

Біраз уақыт өтпестен жатып бір топан

Көтеріліп, құтырды, толқып о, теңіз.

Ойнап-шайқалтып тұрса-дағы бұл топан,

Бір бесіктен айрылмайды кемеміз.

Айналамыз айқай-шудан солқылдар,

Толқын, толқын, барлық жақта толқындар.

Ұлы таулар секілді алып оянған,

Гүрілдейді, дүрілдейді толқындар.

Аман қалса,алай-түлей ой, Аллам,

Есі шығып жылап кеме солқылдар.

Үлкейіп, зорайды Арсыға дейін толқындар,

Құлдилап, құлдилайды Жерге дейін толқындар.

Әр көзде бар талпыныстың әсері,

Қорқу, үрей енген әркім жүзіне.

Алдында бір жасқаншақ жанарлы Су пері,

Ойға батар, қарап қой мейірімді көзіне.

Көрдім отты мақсаты бар өткізер,

Алыс қиырлардан бір жұбаныш жеткізер.

Мына мұңды көріністен менің де,

Шарқ ұрып рухым қайғырып жылайды.

Зор даусымен айқайлап дауыл зәреңді алар

сенің де,

Көк гүрілдеп, теңіз де сауға сұрайды.

Жалынып Хаққа дінді де дінсіз,

«Алла, Алла!» дауысына толды теңіз.

Арпалыста салтанатты, тәкаппар,

Сексен жасар қария бас көтерді.

Асқар таудай төзімі бар, О, Жаббар,

Бір қария Түрік намазын өтерді.

Дұға оқып, Хаққа жалбарынар, мейлі ел сенбесін,

Мейлі тау теңселсін, мейлі теңселмесін.

Оқылар оның жүзінде Тұранның,

Даңқты тарихы, өткен өмірі қандайы.

Оған әсері жоқ мына Топанның,

Жалтырайды қаһармандай маңдайы.

Солай дәйім айбатты, байсалды,

Бір өзі көрінер кәрі мұхиттай бүтін.

Көктен айырылмаған алаулы көзі,

Шашар төңірекке иман сәулесін.

Мынау оның дұғасы, сөзі:

«Ей, ұлы Тәңірі! Ей, ұлы Жаратқан!

Әр пәледен құтқар жұртымызды,

Бақытқа бөле, даңқты ордамызды!»

**Қара теңіз, 1912**

**ҰЙЫҚТАП ЖАТЫР**

Қашпа, тұр! Қашпа, ей, көктемнің салқын самалы!

Ұйықтап жатыр, қылықты жар, ұйықтап жатыр.

Толқынданғанда алып шашты бұрым, балқып жамалы.

Айналып алқызыл жүзі алтын нұрға, ұйықтап жатыр.

Сол сұлу жүздің тұтқыны екен,

Ғажап, қызғанасың ба менен!?

Қашпа, бір тұр! Таста, таста ұйықтасын,

Көктемнің осы қылықты сұлу қызын.

Сайраған құстар! Сендер де үндеме!

Оятпа мына Зуһра жұлдызын.

Серуенде ынтызарлықпен жолда,

Мына әдемі көрініс түспес қолға.

Мына гүлге, сіз сенімді болыңыз,

Мұндай гүл өспейді ешқашан.

Кім білер! Түссе жұмаққа жолыңыз,

Табылар мүмкін осындай түр әлпетте,

Табылар мүмкін осындай бір нақ сұлу,

Ол да күдікті көлеңке ғой, әлбетте...

Күн! Ей, жаратылыстың сұлу келіні!

Ұйықтап жатыр қазір назды сіңілің

Сен де тұр! Шашпа сәулелеріңді,

Сен де бір ол үшін шегін жасырын.

Біраз бөгел бұлтты дүниеде,

Бөгет болма мына пәк дүниеге!

Нұрлы төсек сондай гүлге оранған,

Аймалайды гүл беттерін, оятпағын.

Жасыл шөптер өбер сәт сайын бір боянған,

Алқызыл, нәзік, сүйкімді аяқтарын.

Ағып жүзінен мөлдір тамшылар күліп,

Бесік жырын айтар сол сұлуға қашан да

оятпағын.

Ұйықтап жатыр...өте сүйкімді, тіпті бейкүнә,

Бір нәрестенің рухы бар осы болмыста.

Әлі дәл келмепті мына бақытты сормаңдай,

Осындай бір сұлуға жаратылыста.

Шексіз сұлулық түссе жер жүзіне,

Қонар осылайша мұның күлген жүзіне.

Ұйықтап жатыр...Оһ! Ей бәлелі көңіл,

Мазасызданып тұрма! Сен де тыныштал енді.

Ұрма, тыныш! Міне тынышталды һәм бұлбұл,

Тұр, өмірім де өтсе, тұр азырақ,

Ұйықтап жатыр себебі таныс ой,

Ұйықтап жатыр себебі амал ниет.

**Мына бір диуанадан бір естелік**

«Сен кімсің?» деген ғаріптерге

Бауырлар! Сұрамаңдар, әсте сұрамаңдар!

Сыздаған бір жүрекке от салмаңдар!

Сұрамаңдар, ғаріптер! Ей, данышпандар!

Түсінбейді дерттілерді өзге жандар.

Сұрамаңдар әсте, кіммін мен? Не нәрсемін? Кім боламын!

Бүгін мен бір қайғысыз диуанамын.

Міне, көңілім бір бүлінген, тап енді емін,

Не айтсам да бәрі – әпсана, аңыз әлемімін.

«Мен кіммін? Мәңгі сауал – саналы үшін.

Сен кімсің? Бос бір сұрақ адам үшін.

Бір мәселе анық, «мендік құрсауы» шешілген,

Көтерілер Жаратқанға дербес есіммен.

Мен ешкіммін, ештен шыққан ешнәрсе тек қана,

Байқап қарасам сізде де жоқ мағрифат.

Көз, құлақ – көру, есіту құралы ғана,

Ұзақ уақыт алдапты адамзатты қараптан-қарап.

Не көрсетсем де, не айтсам да мен сізге,

Назар аудармайсыз Сіз ешбір сөзге.

Себебі, мен диуанамын, сіз ғапылсіз,

Тілсізбін мен, көз жоқ сіздің де сезіміңіз де.

Сұхбатқа жақын болсаңыз, тіксінбеңіз!

Тыңдаңыз! Ой, кешіріңіз, ренжімеңіз!

Себебі, оп-оңай түсінісу мүмкін емес,

Ләйләләй, ләйләләй, ләйләләй.

Бір уақыттарда мен жардың сырласы едім,

Мағына жолдас, сырлардың кеніші едім.

Уәхдәт бақшасында қашанда ертелі-кеш,

Қайғысыз серуендеуші едім, еркін жандай.

Бейхабар едім... сезбес едім болмысты,

Білмейтін едім барша жаратылысты.

Ғапыл өткен неткен... тып-тыныш кез,

Бір әдемі жұмақ еді, сезімі күшті.

Терең бір сезім, ия бір қара мұнда,

Рухымды жоқтықтан атыпты барлыққа.

Бір уақыт қарадым, жоқ сауық-сайран,

Бір кішкентай түрмедемін: қап-қараңғы.. тұрма қарап..

Мазасызданып тұрдым, тек қана жоқ құтылу,

Есімнен айырылып қалдым содан, ес тұтылды.

Дауыссыз, үнсіз жылар едім ұйқылы-ояу мас болып,

Кенет бір айқай, бір үрейлі дауыс:

«Тұр! Ей, адам баласы, тұр!» деп әмір берді,

Кетіп ақыл-есім содан абыржыды.

«Ойбай!» деп бірден айқайладым, зар еңіреп,

Өкіріп жылар едім тоқтаусыз мен еңкілдеп.

Соңынан көрдім басқа бір әлемде екенмін,

Бір топ адам үшін көңіл көтеретін.

Бәрі көңілді, бәрі шаттыққа толы,

Түсінбес едім мен, не үшін деп бұл жолы.

Жыламақтан қалып еді менде хал,

Кішкентай ғана мәжнүн едім шалажансар.

Олар бірақ кейде күлер, бірде тоқтар,

Мен үнсіз қалғанымда сұхбаттасар.

Әлди айтатын кейде тыныш қана,

Кейде ұласатын бәрі айқай-шуға.

Өтті аз-кем шақ, мен өзгердім бүтіндей,

Бақытсыз тағдырыма туып еді күн күлімдей.

Жыламас едім, енді тек қуанар едім,

Қайғысыз, еркін бір балақай едім.

Не көрсем де ләззат алар едім бірден мен,

Жар едім жарға да, бейтанысқа да бірдеймін.

Жұмаққа айналғандай мына ғаламшар,

Басталғандай ерекше нұрлы бір жаңа жол.

Қашанда бақытты, қуанышты едім,

Қашанда күлімсіреген, шаттықта едім.

Негізі бір бейкүнә едім, уайымсыз, ән-жырлы,

Ұшуды қалар едім жеңімпаз, жайдарлы.

Сәт сайын кемел боп, толғанымда,

Рухымда бітетін бір ләззат, ...долбарымда.

Артар еді өмірге күн санап махаббатым,

Себебі, шексіз еді сауық-сайраным.

Қайғы білмес бір бала едім, кенеттен,

Пікірімді өзгертті басқа бір әлем.

Сопылық жолға түспекке бел будым, түйгенім

Ілімге жүгірдім, естігенімнің бәрін үйрендім.

Бейкүнә рухым болыпты қаңғыбас, кезбе,

Кемелдену үшін сәт сайын жетілмек кезде.

Қаламайтын едім рахатты, енді жасқаншақ боп алдым,

Шыр айналар едім ертелі-кеш көбелек боп жамалды.

Қолда тек қана бір қару болды – ол қалам,

Пікіріме билік жүргізетін сәт сайын боп алған.

Не көрсемде мұңға батыратын бәрі,

Тыныш тұра алмай, іздер едім бір себеп тағы.

Артып кемелдігім енді сәт сайын,

Өсер едім, шыңдалар едім қайыстайын.

Пікірімді өзгерткен әр бір ой,

Рухымды мазалайтын салып ой.

Шешу үшін ынтық көңіл ғашық боп,

Шешер еді оны шешсе Платон тек.

Мазасызданар едім қашанда ирфан үшін,

Мәнсіз деп білер едім өмірді бір надан үшін.

Табынар жерім болғанда мектеп, медресе,

Жүрегіме түспейтін ешбір күдік, уәсуәсә.

Ләззат алар едім мешіттен, мәйханадан,

Сәттілік алар едім ақылды һәм диуанадан.

Шимайлы бір дәптер, ессіз бір кітап,

Рухымды қашанда толқытатын көп жұтап.

Кемелдік, ғашықтық жұртына қайран едім,

Ілім үшін бәріне дайын адам едім.

Жаратылыс ілімі, ол бір сұлу өмір,

Ең қадірлі деп білгенім тұнық, мөлдір...

Ілім, ия, қатты сүйгенім сүйікті жар еді,

Ең сұлу бір сиқырлы жар екені хақ еді.

Ілімге беріп едім көңілді ғаріптердей,

Алмас едім басқа әлем барын тергей.

Білмес едім қайғы не, сауда не зат,

Білмес едім шынайы ғашық барма-ақ?

Бар еді тек кемелдік деген сырласым,

Бар еді бір сүйіктім – хәл ұстазым.

Қатты қызығып, кірісіп кеткеннен,

Сабылтар едім пікірімді сезіп-білуден.

Ақыры, бір күні шаршадым, жалықтым;

Соңында өкпелі рухымды бір тыңдадым;

Көп ойландым, көп арпалыстым біраз уақыт,

Жалғыздық көшесінен үй салдым құрап жатып.

Адамға одан кейін назар салмадым,

Адам баласынан қаштым, аулақ тым.

Меніңше қашқын болды әр дәптер, әр кітап,

Әр терең ойдан ләззат алар байыптап.

Білген әрбір ақиқатым ескі еді,

Жақсы-жаманды қайта айырып тексердім.

Көрген әр заттан бір мағына іздедім,

Ыждағат етуді қалап сол маңды кезгенмін.

Артып жатқанда сәт сайын үрейден,

Қатты талықсыдым... бір қарадым, кенеттен

Ескі пұттар қалмапты, бәрін қырыппын,

Ақылым ауысып, естен таныппын.

Көздерімнен перделер сүріліп тұр,

Қарасам, жылап жатқанның бәрі күліп тұр.

Аң-таң болып мен де күлдім, ақыры,

Көздерімді көрдім, шарасыз жасарыпты.

Жақ жүнім үрпиіп, қатты естен танған ем,

Қарасам, еніппін басқа әлемге мен.

Атқылап миымда қан қайнар,

Кейде түсіп жүрегімде топан болар.

Менің ойымша, барша заттың мәнісі,

Басқа түске еніп жатқандай ауысып.

Ескі түсінік өзгеріпті басы бүтін,

Ескі «меннен» бір әсер жоқ, тауысыппын.

Әр ақиқат өлген бір ойға ұқсайды...

Билік етер рухымда енді басқа хәл, ұқсаң-ды.

Менің ойымша, жаратылыс енді бір әпсана секілді,

Кімде-кім шешуді қаласа, ол диуана секілді.

Бір ойыншық екен әлем бастан-аяқ,

Ғапіл адамдар дүниеге мас болған-ақ.

Сенделер әр адам амалсыз, қайғысыз,

Бәрі мақсатсыз, өзінен хабарсыз.

Сөйлесе де, түсініксіз сөздері,

Бәрі қарайды, көрмес бірақ көздері.

Қашанда міскін түсінбес қаңғыбасты...

Бір бос нәрсеге таң қалар, танымас-ты.

Кейде құлшылық етіп жұлдыздарға,

Кейде иіледі қыздарға, сұлуларға.

Ұзақ уақыт көтермелеп бір жануарды,

Тәңрі деп ойлап, табынып оған барады.

Осылай, жүгенсіз бір үйір есек секілді,

Жайылар екен... міне, есеп те келді.

Көтеріліп алаңға бірнеше данышпан,

Соқырлардың көзін ашуға келдік дейді.

Жаратып жоқтан бір Жаратушы Хақ,

Жалғыз деп жария етті Жаратушы Хақ.

Жалғыз, бірақ билік етер әрбір затқа,

Тағы әсте ұқсамас ешбір жанға.

Жаратар, және жояр, аса құдіретті...

Себебі, әрбір күш-қуаттың қайнар көзі.

Билік құрар, сөйлер, оның құдіретіне,

Теңесе алмас әлсіз адамдар мүлде-мүлде.

Есітсе бір нәрсе, тек сол данышпандар есітер,

Содан соң оны халыққа жеткізер.

Халық Жаратушыдан ұзақ һәм бейхабар,

Жалғыз солар әмір берер не жоққа шығарар.

Себебі, олар өте жақын ұлылыққа,

Тағы да өте лайық құдіреттің дауысына;

Сәуле төгеді кімде болса әулиелік нұры,

Сырлар әлемімен болар таныс түрі.

Расында олардың әрқайсысы бір қаһарман,

Шындап кіріскен тыншымай, шаршамастан.

Бір той... олар үшін әрбір тәуекел,

Бәрі пида тариқатқа әуелден.

Бәрінің амалы бір, пікірі бір,

Бәрінің тілегі бір, тұғыры бір.

Бәрі жалғыз бір хақиқаттың ғашығы,

Бәрі бір ұждан мен діндер асығы.

Бәрінің жүрегінде бір саудасы бар,

Бәрі Мәжнүн, бәрінің Ләйлісі бар.

Бәрінің рухында бір жұмақ күлер,

Бәрі шапағат күтіп, ұлылық тілер.

Бәрі зар жылайды адамзат үшін,

Қызметші болар барша бір ниетке шын.

Жарқырайды бәрінде бір Хақ сәулесі,

Жақсыға жолдас, жаманға дұшпан баршасы.

Хақтан алған бәрі де шабыттарын,

Тыңдайды һәм өзінің қарым-қаруын.

Өркениетке өзгеріс жасау үшін

Әрбірі жазған бір-бір кітап «тасауыф ілімін».

Басқа бір «мендік» іздер екен әрбірі,

Жарасады бір-бірімен көп сөздері.

Негізі әр данышпанда бар бір әдет,

Шын ұнатып, еліктеушілікке қылар құрмет.

Шын табиғи ғой, әрбір өнер иесі,

Бір жаңалық, бір ерекшелік деші.

Бір-бірінен шамалы парқы болса да,

Бәрінің іздейтіні тек Хаққа жол ғана.

Тыңдап өткендерді терең ойға батырып,

Кейінгілерге бір жол көрсетіп кетті ақыры.

Кейін, бірақ кейін көп өтпестен,

Алып-ұшып майданға біраз жолаушы шықты.

Олардың пікірінен тауып қайшылық;

Қалыпты әрқайсысынан бір заң шығып.

Бір-бірінен халықты жиркендіру үшін,

Әрқайсысы бір түрлі кейіпке енгені шын.

Бір топ әпсана, мың өсек-өтірік,

Салыпты әрбірі ортаға көпіріп.

Әрқайсысы бос бір қиялды алыпты қолға,

Ғашық боп дүниеге, түсіпті сарсаңға.

Бөлініп бір мүршидтің шәкірттері,

Түрлі мәзһабтар шығарыпты әркім өзі.

Бір тобы өтіріктер тоқыпты,

Піріне жалған айғақ келтіріпті.

Соқыр халықты сендіріпті барша,

Не айтса да иландырып бағыпты қанша.

Хакім болыпты барша ақылдарға,

Әркім еріпті ол ұждансыздарға.

Ағымдар пайда болып сол себепті,

Азаймапты бүлік, кемімепті.

Іздеп әр ағым шықпас бір соқпақтан,

Бір жамағат, ұйым құрыпты от басқан.

Әркім еріпті өзінің шала пікіріне,

Дұшпан болыпты көптер өз пікірлесіне.

Әркім идеясыз жолды елестетіпті,

Басқа жол, бір басқа Жаратушы іздеп кетіпті.

Әркім алданыпты да адасыпты бір жаққа,

Мың түрлі пұттар жасап табынбаққа.

Әркімнің рухында бір Жаратушы күлер,

Ол – адамның өзі жасап алған жаратушы түгел.

Тіптен ерсі...! Бір ағым басқа ағымның

Жаратушысынан тіксініп сейілтпепті күмәнін.

Егер де, әр адамның ойынша Хақ бір, Тәңрі бір болса...

Онда мына масқаралық, мына азғындықтың мәні қанша?

Бір топ адам іздер зұлматтан нұр,

Бір топ: Хақ бізде деп сөйлеп жүр.

Бір топ шақырып жатса бірлікке,

Келесі топ көпқұдайлыққа жүр үгіттеп.

Әркім артық іздеп бір жолмен кетер,

Қисық, тура, бұзылған, әдемі – иман етер.

Жаһіл – ғаріп, бір қойшы – бір ойшыл,

Кім өзін шексіз дана деп жүр жойқын.

Әркім ежелден иланған бір нәрсеге,

Әсте көсем болмас ол ол жерге.

Хақ көрінсе егер бірден бәріне,

Иланғанынан ешкім бас тартпас еді, әрине.

Себебі, өте қиын ғой ұмыту өткенді,

Һәм түсінуді қаламайды көп пенде.

Билік етер өткен өмір баршаға,

Өткен тарих ықпал етер санаға..

Ескі әдеттер бірер шынжыр түзіп,

Дембе-дем жүректерге жүр сиқыр сүзіп.

Сұраса: Кім дүниеде билеуші деп,

Айтар ем: өлген, өлген сезімдер бек.

Бір ақиқат қой осы... болса күмәніңіз;

Балалық шақтан не үйренсеңіз, иланыңыз.

Не нәрсе түйсеңіз кеше, бүгін,

Жүрегіңізден енді шығарыңыз қалдырмай бір-бірін:

Ата-ананың құшағы, медресе, мектеп

Қорқу, үміт, тәуекел, күмән, берекет.

Иман, ахлақ, көркем мінез, бәрін де

Жас кезден қолға алыңыз, әрине...

Бәрін құрт, бәрін таста, бәрінің көзін жой

Еш зияны жоқ оның, төзімді бол.

Қателескеніңізден тусын күдік-күмәндар,

Бәрі іріктелсін ақиқат, жалған, жақсы жамандар.

Қаһарманды қалайтын мынау бір майдан

Кімнің ынтасы болса соған ауған.

Етсеңіз сондай бір ерлік, күмәнсіз,

Алдыңыздан перделер тұрар ашылып.

Ешқашан алданбайсыз ешбір алаяққа,

Ойыңызды бөлмеңіз сиқыршы, сан-саққа.

Бастап содан нұрлы бір өмірді,

Жойылар ескі, өлген ғалам сенгін-ді.

Ескі таным, түсініктерден құтылмайынша,

Хақты тыңдар еш нәрсеге ұмтыла алмайсыз да.

Серуендеп халықтардың қылықтарын, істерін де,

Пікірін, амалын, барша жағдайын тексердің де.

Аң-таң қалып, қашанда жылайсың

Қашанда жылайсың да, шыдайсың.

Жүрек көзіңіз көргенде бәрін

Тамашалағандар бәрі күлер халін.

Себебі, Мәжнүн деп ойлайды әркім сізді

Ешкім білмейді тек қана Ләйліңізді.

Ешкімнен келмес көмек ешбір уақыт,

Үркіп сізден қашады бәрі ғапыл.

Сіз де еш қуанудың орнына,

Қайдан адам көрсеңіз үркетін болдыңыз да.

Көруді қаласа сіздерден бірі

Көрсетіп таңданыспен бір қаңғыбасты,

Халыққа айтады: Қашыңдар бұдан, амандық тілеп!

Шарлатан ғой, шарлатан ғой, алдайды бек!

Сөздері тым түсініксіз... жоқ мән-мағына

Бәрі өтірік, өтірік сөз жоқ тамтығы да...».

Мұнда сақ болмақ керек... ей, хәл көсемі

Сынауды қалайды, қажеті жоқ өсек-аяңы.

Бір ерлік қой бұл... төзе білсеңіз,

Мұндай бір еркін жолмен кетсеңіз,

Сіз де бір Мәжнүн болып жылайсыз,

Мен немін? Кім екеніңізді ұғасыз.

Ақыры әр ақиқат белгілі болар

Хақ кім? Не екен? Белгі бар болар.

Әуелі «мендіктен» құтылмаған

Өз нәпсісінен ұзақта ғой ол әр заман.

Кімде-кім ақылды қаласа, ол мәжнүн болуы керек,

Әртүрлі бәле бас тігу керек.

Болмаса, қуыс, сезімсіз, бос бір ақыл,

Жаратылыс сырынан не түсінер, ғапыл!

Жанды мүсіндерше қиын хақ түйсігі

Көрмес бірақ туса да мың түрлі сырлы ісі .

Хақтың нұры бір бейне ғой қашанда күлер,

Түйсіктен құр қалған тек қана өзге бөгделер.

Түйсінгендер тіптен шабыттанар, есерленіп

Ғашығынан содан себеп табар Мәжнүн болып.

Жынданып, ессіз боп, жылар һәм күлер,

Басқа бір әлемде билегісі келер.

Тәркі етіп жананға ессіз жанын,

Қатты іздер ғашықтық ұжданын.

Үздіксіз қалар, асылсын мойнына

Кенет түсінер: жары кіргенін қойнына.

Рухқа содан басқа ұлылық келер,

Лахут әлеміне ұшып, кемелденер.

Кемелденер, шексіз көктерден асар,

Истиғна Арсысында уайымсыз жасар.

Ирфанға шөліркеген дария табар,

Өлім іздеген мәңгі тірі қалар.

**Тбилиси, 1912**